Държавен вестник, бр. 97, 2025 г., стр. 128

СТР.  128	
Д Ъ Р Ж А В Е Н  В Е С Т Н И К 	
БРОЙ  97
на Постановление № 90 на Министерския съвет 
от 2000 г. за условията и реда за предоставяне 
на стипендии на студентите, докторантите и 
специализантите от държавните висши училища 
и научни организации; становища на министер­
ствата по проекта и справка за отразяването 
им; проект на съобщение за средствата за 
масово осведомяване; доказателства за изпъл­
нението на изискванията на чл. 26 от ЗНА. 2. 
Административна преписка по приемането на 
Постановление № 186 от 22.07.2016 г.: доклад на 
М. Кунева – заместник министър-председател 
по координация на европейските политики и 
институционалните въпроси и министър на 
образованието и науката; проект на Постано­
вление на Министерския съвет за изменение и 
допълнение на Постановление на Министерския 
съвет № 90 от 26.05.2000 г. за условията и реда 
за предоставяне на стипендии на студентите, 
докторантите и специализантите от държав­
ните висши училища и научните организации; 
одобрена финансова обосновка; становища на 
министерствата и на ведомствата; справка за 
отразяване становищата на министерствата и 
на ведомствата; проект на съобщение за сред­
ствата за масово уведомяване.
Настоящият петчленен състав на ВАС 
приема, че анализирането на представените 
доказателства не променя крайния извод на 
състава на ВАС по адм. д. № 11718/2024 г. за 
допуснати съществени процесуални нарушения 
при приемането на ПМС № 177 от 7 август 
2012 г. и ПМС № 186 от 22 юли 2016 г., както 
и за материална незаконосъобразност на оспо­
рената разпоредба в посочената от съда част. 
На първо място: прилагането на непопълнени 
таблични справки, без дата и без мотиви, не 
може да се приеме като доказателство за об­
съждане на предложения, забележки, мотиви; 
нито недатирани съобщения до средства за 
масова информация могат да се приемат като 
изпълнение на задължения за публикуване на 
мотиви/доклади/проекти.
Предвид представените писмени доказател­
ства едва при второто разглеждане на делата 
пред 5-членен състав на ВАС, дори и да се 
направят нови фактически установявания в 
частта досежно процедурата по приемане на 
ПМС № 177 от 7 август 2012 г. и ПМС № 186 
от 22 юли 2016 г., не се променя по никакъв 
начин крайният извод на първоинстанционния 
съд при второто разглеждане на делото за ма­
териална незаконосъоразност на чл. 1, ал. 1, 
т. 1 от Постановление № 90 от 26 май 2000 г. 
на Министерския съвет за условията и реда 
за предоставяне на стипендии на студентите, 
докторантите и специализантите от държавните 
висши училища и научни организации (обн., 
ДВ, бр. 44 от 30.05.2000 г., в сила от 1.10.2000 г., 
доп. – ДВ, бр. 101 от 2002 г., доп. – ДВ, бр. 62 от 
2012 г., в сила от 1.09.2012 г., доп. – ДВ, бр. 59 от 
2016 г., в сила от 29.07.2016 г., изм. – ДВ, бр. 19 
от 2018 г., в сила от 2.03.2018 г.) в частта относно 
израза „с изключение на студентите, приети 
по реда на чл. 9, ал. 3, т. 6, буква „б“ и чл. 21, 
ал. 2 и 3 от Закона за висшето образование“.
Предмет на контрол за законосъобразност 
пред тричленния състав на ВАС е разпоредбата 
на чл. 1, ал. 1, т. 1 от Постановление № 90 от 
26 май 2000 г. на Министерския съвет за ус­
ловията и реда за предоставяне на стипендии 
на студентите, докторантите и специализан­
тите от държавните висши училища и научни 
организации (обн., ДВ, бр. 44 от 30.05.2000 г., 
в сила от 1.10.2000 г., доп. – ДВ, бр. 101 от 
2002 г., доп. – ДВ, бр. 62 от 2012 г., в сила от 
1.09.2012 г., доп. – ДВ, бр. 59 от 2016 г., в сила 
от 29.07.2016 г., изм. – ДВ, бр. 19 от 2018 г., в 
сила от 2.03.2018 г.) в частта относно израза „с 
изключение на студентите, приети по реда на 
чл. 9, ал. 3, т. 6, буква „б“ и чл. 21, ал. 2 и 3 
от Закона за висшето образование“.
Промяната на разпоредбата на чл. 1, ал. 1, 
т. 1 на ПМС № 90 от 26 май 2000 г. с доба­
вяне на израза „с изключение на студентите, 
приети по реда на чл. 9, ал. 3, т. 6, буква „б“ 
и чл. 21, ал. 2 и 3 от Закона за висшето обра­
зование“ е извършена с приети три изменения 
и допълнения, извършени съответно с ПМС 
№ 242 от 22 октомври 2002 г., с което след 
думите „в страната“ се поставя запетая и се 
добавя „с изключение на студентите, приети 
по реда на чл. 21, ал. 2 от Закона за висшето 
образование“; с ПМС № 177 от 7 август 2012 г. 
в т. 1 след думите „по реда на чл. 21, ал. 2“ е 
добавено „и 3“ и с ПМС № 186 от 22 юли 2016 г. 
в чл. 1, ал. 1, т. 1 след думите „по реда на“ е 
добавено „чл. 9, ал. 3, т. 6, буква „б“ и“. ПМС 
№ 90 от 26 май 2000 г. е издадено на основание 
чл. 9, ал. 3, т. 8 от Закона за висшето образо­
вание, съгласно който Министерският съвет 
утвърждава условията и реда за предоставяне 
на стипендии в държавните висши училища 
и за ползване на общежития и други социал­
но-битови придобивки от студенти, докторанти 
и специализанти във всички висши училища.
Правото на образование е гарантирано от 
чл. 53 от Конституцията на Република Бълга­
рия (КРБ), съгласно който всеки има право на 
образование. Член 53 от КРБ третира правото 
на образование като основно право на граж­
даните. Разпоредбата на чл. 2 от Допълнител­
ния протокол на Европейската конвенция за 
защита правата на човека и основните свободи 
прогласява правото на образование като основ­
но човешко право, свързано с развитието на 
личността, като въвежда забрана за лишаване 
на когото и да било от него. Това право съ­
образно законово дефинираното му съдържание 
се упражнява ефективно в избрано от лицето 
училище и вид обучение съобразно личните 
предпочитания и възможности.
Правото на образование и придобиването на 
знания се стимулира с отпускане на стипендии.
Съгласно чл. 70, ал. 1, т. 12 ЗВО студентите и 
докторантите имат право да получават стипен­
дии. С тази разпоредба е въведено общо право 
на всички с оглед качеството им на студенти да 
получават стипендии. Според ЗВО е достатъчно 
качеството на „учащ студент“, за да се полу­
чава стипендия за отличен успех. Независимо 
от формата на обучение – субсидирано или 
срещу заплащане, студентите изучават еднакви